  Виталий Пронин Виктор Николаевич улонзэ армиен герӟаз, 4 пол «пӧсь интыосы» вуылӥз. Гожъяськон удысэ 1990-тӥ аръёсы вуиз, 1999-тӥ арын поттӥз документальной повестьсэ «Живый в помощи». Бӧрысь дуннеез адӟизы мукет книгаосыз: «Из рода в род» (2003), «Безотцовщина» (2009) но «Время подумать о главном». Виктор Николаев книгаосаз маде «пӧсь точкаос» сярысь тодэ ваёнъёссэ, улон сюрессэ. Со вуылэ пытсэт сьӧры шедемъёс доры но соослэсь верамъёссэс гожъя. Служить карыкуз, В. Николаев пӧртэм учыръёсы шедьылэм, кӧня ке пол кулонлэсь ог вамышын вылэм. Огполаз сӧсырмыкуз эмъясьёс шуиллям: уз улӟы ни. - Ми кузпалэным Инмарлы ум оскиське вал, но соку со черке вамыштэм, - вера Виктор Николаев. - Операцие 8 час мынытозь, кузпалы дугдылытэк псалом лыдӟем. Мон улӟи. Виктор Николаевич пумиськонъёсын но, книгаосаз но вера, макем зол осконлэн кужымез. - Огпол Афганистанын ми сюримы душманъёслэн музъемъёсазы, - шуэ гожъяськись. - 12 пӧлысь кыксэ эшмес соку ик быдтӥзы, нош милемыз ваньмес сямен сӧсыртӥзы. Ми берпуметӥ ожлы дасяськыны кутскимы, ог-огмес простить карыны курим. Ӵапак со вакытэ душманъёс вӧзтӥмы ик ортчизы - милемыз ӧз адӟе! Пӧртэм дыръёс вал, но ми ваньзэ чидамы но вормимы, угось сюлмамы улӥз оскон, нош дорамы возьмазы матысь адямиосмы. Возьман - со тужгес секыт уж, ожмаськонлэсь трос пол секытгес. Виктор Николаевен пумиськонъёс радъясько «Радость Слова» адӟытон но «1917-2017: Уроки столетия» конференция улсын.  